ულა სვენსონი

**ულა სვენსონი** (; დ. 23 თებერვალი, 1986, ლუნდი, შვედეთი), უფრო ცნობილი როგორც Ola — შვედი პოპ-მომღერალი და სიმღერების ავტორი.

თავისი კარიერა ულამ დაიწყო Universal Music-ში, მაგრამ 2010 წლის ივნისში მან დააარსა საკუთარი ხმის ჩამწერი ლეიბლი *OLINIHO Records*. 2006 წელს სვენსონმა გამოსცა თავისი პირველი სტუდიური ალბომი, და მას შემდეგ კიდევ გამოსცა ოთხი ალბომი და რამდენიმე სინგლი, მათგან 8 იყო პირველ ადგილზე შვედურ სიმღერების / ალბომების ჩარტში, და ამდენივე გახდა ოქროს / პლატინის გაყიდვების მიხედვით. 2011 წელს მისმა კონპანიამ ხელი მოაწერა რამდენიმე საერთაშორისო ხელშეკრულებას, მათ შორის Ultra Records-თან აშშ-ში და *3BEAT*-თან დიდ ბრიტანეთში. სწორედ ეს იყო ულას საერთაშორისო წარმატების დასაწყისი.
2012 წელს ულამ ხელი მოაწერა კონტრაქტს Sony Music-თან, რის შემდეგაც გამოიცა მისი რამდენიმე სინგლი და ალბომი *Carelessly Yours* ევროპის მასშტაბით. ალბომის წარმოების დროს სვენსონი თანამშრომლობდა ისეთ კომპოზიტორებთან და პროდიუსერებთან, როგორებიცაა Shellback, Klas Åhlund და პატრიკ ბერგერი. 2018 წლიდან მღერის , 27 ივლისს გამოსცა გამოსცა პირველი სინგლი *Strangers On An Island* ახალი სასცეცნო სახელით **Brother Leo**. 

## ბიოგრაფია
5 წლის ულამ დაიწყო პიანინოზე დაკვრა „ლუნდის მუსიკის მუნიციპალურ სკოლაში“. 9 წლის ასაკში ის შეურთდა ბიჭების გუნდს მის მშობლიურ ქალაქ ლუნდში. მუსიკის გარდა მის მთავარ ინტერესს წარმოადგენდა ფეხბურთი. ის პროფესიონალურად თამაშობდა *Trelleborg FF*-ში, და მოგვიანებით კლუბ *Vasalund*-ში. 11 წლის სვენსონმა ითამაშა მთავარი როლი ოპერაში ჯადოსნური ფლეიტა, რომელიც დაიდგა ქალაქ მალმეს თეატრში ფილიპ ზანდენის რეჟისორობით.

2005 წელს ულამ მიიღო მონაწილეობა პროექტში *Swedish Idol*, რომელშიც მან მერვე ადგილი დაიკავა.

2006 წლის აპრილში მან გამოუშვა თავისი სადებიუტო სინგლი *Rain*, რომელმაც მიაღწია პირველ ადგილს შვედურ სიმღერების ჩარტში, ხოლო 31 მაისს გამოვიდა მისი სადებიუტო ალბომი *Given To Fly*, რომელმაც მიაღწია პირველ ადგილს შვედურ ალბომების ჩარტში.

2007 წლის 7 ივნისს გამოვიდა ულას პირველი სინგლი მეორე ალბომიდან „*Natalie*“. სიმღერა 5 კვირის მანძილაზე იყო შვედური მუსიკალური ჩარტების სათავეში  და გაყიდვების მიხედვით გახდა პლატინის.  სიმღერა ჟღერდა 13 ქვეყნის რადიოში. ალბომი *Good Enough* გამოიცა 2007 წლის შემოდგომაზე, და მიაღწია მეორე ადგილს ალბომების ჩარტებში შვედეთში.

14 გრემისა და Rockbjörn-ის ნომინაციების შემდეგ, 2009 წლის იანვარში სვენსონმა მოიგო Rockbjörnen-ი სიმღერისთვის „*Feelgood*“ კატეგორიაში „წლის სიმღერა 2008“. სინგლი გაიყიდა 40,000 ალსად და მიენიჭა ორმაგი პლატინის სტატუსი.

2009 წლის 22 ივნისს ულამ გამოუშვა სიმღერა „''Sky's the limit*“, რომელმაც ასევე დაიკავა პირველი ადგილი ჩარტებში და მიიღო ოქროს სტატუსი 
2009 წლის შემოდგომაზე ულამ მიიღო მონაწილეობა გუნდების შეჯიბრში, სადაც მან, თავის გუნდთან *Team Ola*-სთან ერთად გაიმარჯვა. მოგებული თანხით 500.000 შვედური კრონით, ის დაეხმარა ლტოლვილთა საქველმოქმედო ორგანიზაცია Tamam-ს.

2010 წლის ზაფხულში სვენსონმა გამოაცხადა, რომ ის ქმნიდა თავის საკუთარ ხმის ჩამწერ ლეიბლს *Oliniho Records*-ს. პირველი ალბომი,რომელიც მან საკუთარი ლეიბლით გამოსცა, იყო თავისივე სახელის *OLA*, რომელიც პირდაპირ ავიდა შვედური ალბომების ჩარტების სათავეში. ამ ალბომზე მუშაობისას, ულა თანამშრომლობდა ალექსანდერ კრონლუნდთან და ინგლისელ მომღერალ Labrinth-თან. სინგლები „*Unstoppable*“ და „*Overdrive*“ გახდა #1 ჰიტები, და მესამე სინგლი „*All Over The World*“ ბრიტანულმა მუსიკალურმა საიტმა * Scandipop*-მა დააჯილდოვა საუკეთესო სკანდინავური პოპ სიმღერის სტატუსით.

2011 წელს ულამ / OLINIHO Records-მა ხელი მოაწერა კონტრაქტებს მსოფლიოს სხვადასხვა ქვეყნებთან, მათ შორის *3Beat*-თან ინგლისში, *David Gresham Records*-თან სამხრეთ აფრიკაში და *Ultra Records*-თან აშშ-ში.

2011 წლის აგვისტოში ალბომი *OLA* გამოიცა სამხრეთ აფრიკაში. შემოდგომაზე, სიმღერა „*All Over The World*“ მოხვდა სხვადასხვა ქვეყნის მარკეტებში. სინგლი მოხვდა ჩარტებში, მიაღწია #36 ადგილს *Billboard Dance Chart*-ში აშშ-ში, და გახდა 2011 წლის შემოდგომის ყველაზე პოპულარული სიმღერა *BBC Radio One*-ზე Scott Mills-ის „Ready for the Weekend“ გადაცემაში, ინგლისში. ვიდეო „*All Over The World*“ იყო ძალიან წარმატებული, და ის გახდა 2011 წლის ყველაზე პოპულარულები ვიდეო *4 Music*-სა და *The Box*-ზე დიდ ბრიტანეთში.

Ola და „*All Over The World*“ აღიარებული იქნა საერთაშორისო მუსიკალურ სცენაზე, და პერის ჰილტონი იყო ერთ-ერთი მათგანი,ვინც შეაქო სვენსონი,სინგლი და ვიდეო.

2012 წლის მაისში ულამ გამოსცა სინგლი „*I´m In Love*“ შვედეთში, და ის პირდაპირ გავიდა პირველ ადგილზე iTunes-ში. ეს სიმღერა დაწერილა ულა სვენსონის მიერ, Shellback-თან თანამშრომლობით. ივლისში *OLINIHO Records*-მა ხელი მოაწერა შეთანხმებას Sony Music-თან. პირველი რელიზი იყო სიმღერა „*I'm In Love*“, რომელიც გამოვიდა 2012 წლის ოქტომბერში. სინგლი მოხვდა მთელი ევროპის ჩარტებში. 2013 წლის აგვისტოში ულამ გამოაცხადა,რომ სინგლი გახდა ორმაგი პლატინის მფლობელი იტალიაში. დღეს ამ სიმღერის ვიდეოს აქვს 18 მლნ.ნახვა YouTube-ზე.

2013 წლის აგვისტოში სვენსონმა გამოუშვა სინგლი „*Maybe*“ შვედეთში, რომელიც ავიდა #3 ადგილზე iTunes-ში. ამავე სიმღერის პრემიერა გაიმართა მუსიკალურ საიტ Gaffa-ზე.
 
სინგლი ნომერი სამი იყო „*Tonight I'm Yours*“, რომელიც გამოვიდა შვედეთში 2013 წლის ოქტომბერში. ამ სიმღერის ვიდეო გაკეთდა მსახიობ ასა რიტონთან ერთად, და მისი პრემიერა გაიმართა შვედურ მუსიკალურ ბლოგ PSL-ზე.

2014 წლის 15 იანვარს, ულამ გამოუშვა თავისი მეოთხე ალბომი *Carelessly Yours* შვედეთში. ის პირველივე კვირას მოხვდა #4 ადგილზე შვედურ ალბომების ჩარტში. ამ ალბომში სვენსონი არის ყველა სიმღერის ავტორი, და ზოგიერთი მათგანის პროდიუსერი. პარტნიორები ამ ალბომის წარმოებაში არიან Shellback, Klas Åhlund და პატრიკ ბერგერი.

უახლესი სინგლი ამ ალბომიდან არის „*Jackie Kennedy*“,რომლის ვიდეოში ულა არის ჩაცმული როგორც ქალი.

ულას სამი სინგლი იყო Europa Plus ჩარტში, და სამივე  გახდა ჰიტი რუსეთსა და დსთ-ს ქვეყნებში.

სვენსონი შორს წავიდა თავის კარიერაში, მას ჰქონა 5 ტური შვედეთში, ხოლო 2013 და 2014 წლებში ულა პირველად წავიდა საკლუბო/საფესტივალო ტურნეში მთელს ევროპაში, სადაც მან იმღერა 20 ქვეყანაში.მან ასევე მონაწილეობა მიიღო ისეთ დიდ შოუებში,როგორებიცაა * Muz TV* პრემია, ფესტივალი *Europa Plus live* და ახალი ტალღა 2014.

რუსეთში 2014 წლის ოლიმპიური თამაშების დროს ულა იყო მიწვეული სოჭში, დიდ სცენაზე სამღერად. ისევე როგორც ემა გრინმა,მან დაარღვია ორმანიზატორების წესები და გამოიყენა შესაძლებლობა, გამოეხატა თავისი მხარდაჭერა ლგბტ მოძრაობისადმი. ის ქადაგებდა თავისუფალ სიყვარულს პოლიტიკოსების და ხალხის წინაშე. „მე მინდა მივუძღვნა ჩემი ბოლო სიმღერა ყველა თქვენგანს,ვისაც გიწევთ ბრძოლა თქვენი სიქვარულისათვის“.

## დისკოგრაფია
### ალბომები 
წელი  /   სახელი  /  (პოზიცია)
*2006 - *Given to Fly* (#1) 
* 2007 – *Natalie* / შვედეთი (#1/პლატინა) , პოლონეთი
* 2008 – *Feelgood* / შვედეთი (#1/ორმაგი პლატინა) 
* 2009 – *Sky´s the limit* / შვედეთი (#1/ოქრო) , აშშ (Billboard #34) , დიდი ბრიტანეთი, სამხრეთ აფრიკა, რუსეთი, პოლონეთი, ესპანეთი
* 2011 – *Riot* / შვედეთი (#3)
* 2012 – *I´m In Love* / შვედეთი (#1) , იტალია (#1/ორმაგი პლატინა), რუსეთი(#7), საბერძნეთი (#3), გერმანია (#12), პოლონეთი, ბელარუსი, ჩეხეთი, დანია, ნორვეგია, ფინეთი, ესპანეთი, ესტონეთი, ლატვია, ლიეტუვა, მალტა, ბელგია, საფრანგეთი, ლუქსემბურგი, შვეიცარია, რუმინეთი, თურქეთი (#19), უკრაინა, ნიდერლანდები, ავსტრია, უნგრეთი
* 2013 – *Maybe* / შვედეთი (#3) 
* 2013 – *Tonight I´m Yours* / შვედეთი (#3)
* 2013 – *Jackie Kennedy* / იტალია (#3), რუსეთი (#9), პოლონეთი, უნგრეთი (#16), ბელარუსი, ბელგია, დანია, ნორვეგია, ფინეთი, ესტონეთი, ლატვია, ლიეტუვა, საფრანგეთი, ლუქსემბურგი, მალტა, გერმანია, ავსტრია, შვეიცარია, რუმინეთი, თურქეთი, ნიდერლანდები
* 2014 – *Jackie Kennedy* / შვედეთი (#5)                                    
* 2014 – *Tonight I´m Yours* / იტალია (#8)                                  
* 2014 – *Rich & Young'' / იტალია (#6)

## რესურსები ინტერნეტში
*Brother Leo-ს ოფიციალური საიტი
*ოფიციალური საიტი 
*Oliniho Records-ის ოფიციალური საიტი 
*Ola-ს ოფიციალური თვითერი
*Ola-ს ოფიციალური არხი YouTube.com-ზე
*Ola-ს ოფიციალური ინსტაგრამი

## სქოლიო 
კატეგორია:შვედი მომღერლები
კატეგორია:დაბადებული 1986
კატეგორია:დაბადებული 23 თებერვალი
კატეგორია:ცოცხალი ადამიანები